Ветрына

**Ве́трына** — мястэчка ў Беларусі, на беразе возера Сердава. Цэнтар сельсавету Полацкага раёну Віцебскай вобласьці. Насельніцтва на 2018 год — 2077 чалавек. Знаходзіцца за 22 на паўднёвы захад ад Полацку; на аўтамабільнай дарозе Віцебск — Вільня, чыгуначная станцыя на лініі Полацак — Маладэчна.

Ветрына — мястэчка гістарычнай Полаччыны.

## Гісторыя
### Вялікае Княства Літоўскае
Упершыню Ветрына ўпамінаецца ў сярэдзіне XVI стагодзьдзя як мястэчка ў складзе Полацкага ваяводзтва.

### Пад уладай Расейскай імпэрыі
У выніку другога падзелу Рэчы Паспалітай (1793 год) Ветрына апынулася ў складзе Расейскай імпэрыі, дзе стала цэнтрам воласьці Лепельскага павету. У пачатку XX ст. Ветрынская воласьць налічвала 93 вёскі і 74 фальваркі.

За часамі Першай сусьветнай вайны ў лютым 1918 году Ветрына занялі войскі Нямецкай імпэрыі.

### Найноўшы час
25 сакавіка 1918 году згодна з Трэцяй Устаўной граматай Ветрына абвяшчалася часткай Беларускай Народнай Рэспублікі. 1 студзеня 1919 году згодна з пастановай І зьезду КП(б) Беларусі яно ўвайшло ў склад Беларускай ССР, аднак 16 студзеня Масква адабрала мястэчка разам зь іншымі этнічна беларускімі тэрыторыямі ў склад РСФСР. У 1924 годзе Ветрына вярнулі ў склад БССР, дзе яно стала цэнтрам райну (з 1931 году ў Полацкім раёне). У Другую сусьветную вайну з 11 ліпеня 1941 да 29 чэрвеня 1944 году мястэчка знаходзілася пад акупацыяй Трэцяга Райху. 21 студзеня 1958 году Ветрына атрымала афіцыйны статус гарадзкога пасёлку.

11 ліпеня 2004 году ў Ветрына ўрачыста кансэкравалі (асьвяцілі) новы касьцёл пад тытулам блаславёнага Юрыя Матулевіча. 9 сьнежня 2004 году афіцыйна зацьвердзілі герб мястэчка: «*у блакітным полі гішпанскай [[Тарча (геральдыка)|тарчы]] залаты млын*».

## Насельніцтва
### Дэмаграфія
* **XIX стагодзьдзе**: 1893 год — 149 чал.
* **XX стагодзьдзе**: 1993 год — 2,2 тыс. чал.; 1995 год — 3,5 тыс. чал.; 1999 год — 3031 чал.
* **XXI стагодзьдзе**: 2006 год — 2,7 тыс. чал.; 2008 год — 2,6 тыс. чал.; 1 студзеня 2009 году — 2,5 тыс. чал.; 2009 год — 2725 чал. (перапіс); 2016 год — 2220 чал.; 2017 год — 2134 чал.; 2018 год — 2077 чал.

### Інфраструктура
У Ветрыне працуюць прафэсійна-тэхнічная вучэльня мэханізацыі сельскай гаспадаркі, сярэдняя школа і школа мастацтваў, дашкольная ўстанова, лякарня, дом культуры, 2 бібліятэкі.

## Турыстычная інфармацыя

### Славутасьці
Каля Ветрына захавалася гарадзішча Глінскі замак, за возерам Гарадзёнак — старажытныя курганы.

Таксама каля мястэчка знаходзяцца вайсковыя абарончыя ўмацаваньні (доты).

### Страчаная спадчына
* Сынагога
* Царква Прачыстай Багародзіцы (1811, зьнішчаная па 1911)
* Царква Сьвятога Міхала Арханёла (1728, зруйнаваная па 1924)

## Крыніцы

## Літаратура
* 
* Жарнасек І. Святло вечнага агеньчыка // Ave Maria. № 3 (131), 2006 г.
* Задарожная І. «Не спі, абудзіся…» // Ave Maria. № 3 (143), 2007 г.
* Пукшанскі А. Кожнай бы вёсцы свайго Карасёва… // Звязда. 13 сакавіка 2007. С. 3.
* Самахвалаў Д. Апісанне феадальнага маёнтка Ветрына XVI ст. на Полаччыне // Лаппо И. Полоцкая ревизия 1552 года. — М., 1905. С. 138—139.
* 
* 

## Вонкавыя спасылкі
* Ветрына, Radzima.org
* Прагноз надвор’я ў мяст. Ветрына
* Развитие регионов, малых и средних городских поселений на Полоцкий районный исполнительный комитет

Катэгорыя:Ветрынскі сельсавет
Катэгорыя:Населеныя пункты Полацкага раёну
Катэгорыя:Мястэчкі Віцебскай вобласьці
Катэгорыя:Населеныя пункты, згаданыя ў XVI стагодзьдзі